12. ΠΡΟΕΔΡΙΚΟ ΔΙΑΤΑΓΜΑ υπ’ αριθ. 123 της 27 Μαρτ./6 Απρ. 1984 (ΦΕΚ Α΄ 39) (Διόρθ. Σφαλμ. ΦΕΚ Α΄ 67 18 Μαΐου  1984) Προσόντα και προϋποθέσεις για την κατάληψη θέσης διδακτικού ερευνητικού προσωπικού στα ανώτατα εκπαιδευτικά ιδρύματα, στις περιπτώσεις που δεν απαιτείται η κατοχή διδακτορικού διπλώματος. Έχοντας υπόψη: 1.Τις διατάξεις: α)Των άρθρ. 14 (παρ. 8), 35 (παρ. 3), 45 (παρ. 16) και 50 (παρ. 1) του Νομ. 1268/1982 (ΦΕΚ 87, τ.Α΄) και β)του άρθρ. 48 (παρ. 7) του Νομ. 1404/1983 (ΦΕΚ 173, τ.Α΄). 2.Την αριθ. Η 5421/82 απόφαση με τίτλο «ανάθεση αρμοδιοτήτων στους Υφυπουργούς Εθνικής Παιδείας και Θρησκευμάτων» (ΦΕΚ 474 Β΄). 3.Τις αριθ. 22/84 και 134/84 γνωμοδοτήσεις του Συμβουλίου της Επικρατείας, ύστερα από πρόταση του Υφυπουργού Εθνικής Παιδείας και Θρησκευμάτων, αποφασίζουμε: Άρθρ.1.-Η αναφερόμενη στο άρθρ. 14 (παρ. 1) του Νομ. 1268/82 προϋπόθεση κατοχής διδακτορικού διπλώματος για κατάληψη θέσης διδακτικού ερευνητικού προσωπικού (Δ.Ε.Π.) σε Α.Ε.Ι. δεν ισχύει στις παρακάτω περιπτώσεις, για τις οποίες δεν είναι δυνατή ή συνήθης η εκπόνηση διδακτορικής διατριβής: Ι)Προκειμένου περί θέσεων Δ.Ε.Π. που ανήκουν σε τομείς των τμημάτων αρχιτεκτόνων μηχανικών και οι οποίες προκηρύσσονται για ένα ή και περισσότερα από τα γνωστικά αντικείμενα των αρχιτεκτονικών συνθέσεων και κτιριολογίας, της αρχιτεκτονικής εσωτερικών χώρων, της διακοσμητικής της αρχιτεκτονικής τοπίου, της αρχιτεκτονικής υπαίθριων χώρων και της οικοδομικής με κατεύθυνση συνθετική. ΙΙ)Προκειμένου περί θέσεων Δ.Ε.Π. που ανήκουν σε τομείς των τμημάτων αρχιτεκτόνων μηχανικών και των τμημάτων καλών τεχνών και οι οποίες προκηρύσσονται για ένα ή και περισσότερα από τα γνωστικά αντικείμενα της ζωγραφικής, της πλαστικής, της γλυπτικής, της χαρακτικής και των εφαρμοσμένων τεχνών. Άρθρ.2.-1.Προϋπόθεση για εκλογή σε θέση Δ.Ε.Π. προκειμένου για την περίπτωση (Ι) του άρθρ. 1 του παρόντος, είναι η κατοχή πτυχίου αρχιτέκτονα μηχανικού Ελληνικού Α.Ε.Ι. ή ισότιμου τίτλου ομοταγούς Α.Ε.Ι. του εξωτερικού. 2.Για την εκλογή σε θέση λέκτορα καθορίζονται τα ακόλουθα κριτήρια αξιολόγησης: α)Αναγνωρισμένο καλλιτεχνικό ή αρχιτεκτονικό έργο υψηλής στάθμης, πραγματοποιημένο ή μελετημένο ή βράβευση σε αρχιτεκτονικούς διαγωνισμούς. β)Μεταπτυχιακές σπουδές πανεπιστημιακού επιπέδου σε σχετική γνωστική περιοχή με αντίστοιχο τίτλο. γ)Δημοσιευμένο ερευνητικό έργο σε έγκυρα περιοδικά ή σε αυτοτελές βιβλίο. δ)Τουλάχιστον διετής εκπαιδευτική πείρα σε οποιαδήποτε βαθμίδα της εκπαίδευσης στην Ελλάδα ή σε αναγνωρισμένα σχολεία ή ιδρύματα του εξωτερικού ή συνδυασμός των παραπάνω. Η κρίση βασίζεται σε συνεκτίμηση των παραπάνω κριτηρίων. 3.Για την εκλογή ή εξέλιξη στις επόμενες βαθμίδες του Δ.Ε.Π. (επίκουρου καθηγητή, αναπληρωτή καθηγητή και καθηγητή) ισχύουν τα ίδια γενικά κριτήρια προσαρμοσμένα ανάλογα με τις απαιτήσεις της βαθμίδας και με την πρόσθετη απαίτηση αυτοδύναμης διδασκαλίας δύο, τεσσάρων ή έξι ετών αντίστοιχα στο σχετικό γνωστικό αντικείμενο. 4.Σε εξαιρετικές περιπτώσεις που το επιστημονικό και το καλλιτεχνικό ή αρχιτεκτονικό έργο ενός υποψηφίου είναι ιδιαίτερα υψηλής στάθμης ή ο υποψήφιος είναι ή διετέλεσε καθηγητής Α.Ε.Ι. της χώρας, ή ομοταγούς του εξωτερικού, είναι δυνατή η εκλογή ή εξέλιξη κατά τις προηγούμενες παραγράφους, χωρίς τον περιορισμό του απαιτούμενου ελαχίστου χρόνου αυτοδύναμης διδασκαλίας ή εκπαιδευτικής πείρας και μετά από τεκμηριωμένη πρόταση της εισηγητικής επιτροπής. Ειδικότερα για εκλογή στη βαθμίδα του καθηγητή, σύμφωνα με την παράγραφο αυτή, το καλλιτεχνικό ή αρχιτεκτονικό έργο του υποψήφιου θα πρέπει αν έχει διεθνή αναγνώριση. Άρθρ.3.-1.Προϋπόθεση για εκλογή σε θέση Δ.Ε.Π., προκειμένου για την περίπτωση (ΙΙ) του άρθρ. 1 του παρόντος είναι, για μεν τις θέσεις των τμημάτων καλών τεχνών ή κατοχή πτυχίου καλών τεχνών ελληνικού Α.Ε.Ι. ή ισότιμου τίτλου ομοταγούς Α.Ε.Ι. του εξωτερικού, για δε τις θέσεις των τμημάτων αρχιτεκτόνων μηχανικών ή κατοχή είτε πτυχίο καλών τεχνών είτε πτυχίου αρχιτέκτονος μηχανικού ή ισότιμου τίτλου ομοταγούς Α.Ε.Ι. του εξωτερικού. 2.Για την εκλογή σε θέση λέκτορα καθορίζονται τα ακόλουθα κριτήρια αξιολόγησης: α)Αναγνωρισμένο καλλιτεχνικό έργο υψηλής στάθμης. β)Συμμετοχή σε ομαδικές εκθέσεις τέχνης ή πραγματοποίησης ατομικών εκθέσεων. γ)Μεταπτυχιακές σπουδές ή δημοσιεύσεις σε θέματα θεωρίας της τέχνης ή σε γενικότερα καλλιτεχνικά θέματα. δ)Τουλάχιστον διετής εκπαιδευτική πείρα σε οποιαδήποτε βαθμίδα της εκπαίδευσης στην Ελλάδα ή σε αναγνωρισμένα σχολεία ή ιδρύματα του εξωτερικού ή συνδυασμός των παραπάνω. Η κρίση βασίζεται σε συνεκτίμηση των παραπάνω κριτηρίων. 3.α)Για την εκλογή ή εξέλιξη στις επόμενες βαθμίδες του Δ.Ε.Π. (επίκουρου καθηγητή αναπληρωτή καθηγητή και καθηγητή) ισχύουν τα ίδια γενικά κριτήρια, προσαρμοσμένα ανάλογα με τις αυξανόμενες απαιτήσεις της κάθε βαθμίδας. (Μετά τη σελ. 30,08) Σελ. 30,09 Τεύχος Ζ71-Σελ. 5 Οργάνωση και λειτουργία Α.Ε.Ι. 31.Α.α.12 β)Ειδικότερα προκειμένου για εκλογή ή εξέλιξη στη βαθμίδα του καθηγητή, θα συνεκτιμάται κατά πόσο το συνολικό έργο του υποψηφίου έχει αναγνωρισθεί σε εθνικό ή διεθνές επίπεδο για τη συμβολή του στην τέχνη και έχει γίνει αντικείμενο κριτικής και μελέτης. 4.Σε εξαιρετικές περιπτώσεις που το καλλιτεχνικό έργο ενός υποψήφιου είναι ιδιαίτερα υψηλής στάθμης και διεθνώς αναγνωρισμένο, είναι δυνατή η εκλογή ή εξέλιξη κατά τις προηγούμενες παραγράφους, ύστερα από τεκμηριωμένη πρόταση της εισηγητικής επιτροπής, χωρίς να απαιτείται η κατοχή των προβλεπομένων στην παράγραφο του παρόντος άρθρου τίτλων. Άρθρ.4.-1.α)Οι μη διδάκτορες επιμελητές βοηθοί και επιστημονικοί συνεργάτες κάτοχοι πτυχίου αρχιτέκτονα μηχανικού ελληνικού Α.Ε.Ι. ή ισότιμου τίτλου ομοταγούς Α.Ε.Ι. του εξωτερικού, οι οποίοι κατά την έναρξη της ισχύος του Νομ. 1268/1982 υπηρετούσαν σε έδρες ή εργαστήρια Α.Ε.Ι. που κάλυπταν ένα ή και περισσότερα από τα αναφερόμενα στην περίπτ. Ι του άρθρ. 1 του παρόντος γνωστικά αντικείμενα κρίνονται σύμφωνα με τα κριτήρια του άρθρ. 2 (παρ. 2) του παρόντος π.δ/τος για ένταξη σε θέση λέκτορα, στην οποία και μετατρέπεται η κατεχόμενη θέση σε περίπτωση θετικής κρίσης. β)Η κρίση των μη διδακτόρων επιμελητών, βοηθών και επιστημονικών συνεργατών για ένταξη σε θέση λέκτορα γίνεται από την γενική συνέλευση του τμήματος, στην οποία δικαίωμα ψήφου έχουν μόνο τα μέλη του Δ.Ε.Π. Η διαδικασία κρίσης για όλους τους υποψήφιους πρέπει να έχει περατωθεί μέσα σε προθεσμία τριών μηνών από τη δημοσίευση του παρόντος π.δ/τος. γ)Όσοι από τους υπηρετούντες μη διδάκτορες επιμελητές και βοηθούς κατά την έναρξη ισχύος του παρόντος π.δ/τος έχουν πραγματική συνολική υπηρεσία στη θέση τους πάνω από 9 χρόνια κρίνονται κατά προτεραιότητα, σύμφωνα με τις προηγούμενες διατάξεις του άρθρου αυτού μέσα σε ένα μήνα από τη δημοσίευση του παρόντος π.δ/τος. δ)Όσοι από τους υπηρετούντες μη διδάκτορες επιμελητές βοηθούς και επιστημονικούς συνεργάτες των προηγουμένων εδαφίων κριθούν θετικά για την βαθμίδα του λέκτορα εντάσσονται ως εξής: ι)Όσοι κατέχουν μόνιμες θέσεις επιμελητών ή βοηθών εντάσσονται σε προσωποπαγείς μόνιμες θέσεις λεκτόρων. ιι)Όσοι δεν κατέχουν μόνιμες θέσεις επιμελητών ή βοηθών καθώς και οι επιστημονικοί συνεργάτες κρίνονται αμέσως για μονιμοποίηση σε προσωποπαγείς μόνιμες θέσεις λεκτόρων εφόσον έχουν συμπληρώσει τριετή συνολική υπηρεσία σε Α.Ε.Ι. ως επιμελητές βοηθοί και επιστημονικοί συνεργάτες. Σελ. 30,10 Τεύχος Ζ71-Σελ. 6 ιιι)Όσοι δεν κατέχουν μόνιμες θέσεις και δεν έχουν τριετή συνολική υπηρεσία κρίνονται για μονιμοποίηση σε προσωποπαγείς μόνιμες θέσεις λεκτόρων αμέσως μόλις συμπληρώσουν τριετή υπηρεσία. 2.Οι διατάξεις της προηγούμενης παραγράφου εφαρμόζονται ανάλογα και προκειμένου για μη διδάκτορες επιμελητές, βοηθούς και επιστημονικούς συνεργάτες κατόχους είτε πτυχίου καλών τεχνών είτε πτυχίου αρχιτεκτόνων μηχανικών ελληνικού Α.Ε.Ι. ή ισότιμου τίτλου ομοταγούς Α.Ε.Ι. του εξωτερικού οι οποίοι κατά την έναρξη ισχύος του Νομ. 1268/1982 υπηρετούσαν σε έδρες ή εργαστήρια Α.Ε.Ι. που κάλυπταν ένα ή και περισσότερα από τα αναφερόμενα στην περιπτ. ΙΙ του άρθρ. 1 του παρόντος π.Δ/τος γνωστικά αντικείμενα. Στην περίπτωση αυτή η σχετική κρίση γίνεται σύμφωνα με τα κριτήρια του άρθρου 3 (παρ. 2) του παρόντος π.δ/τος ισχύει δε η επιφύλαξη της παρ. 4 του άρθρ. 3. 31.Α.α.12 Οργάνωση και λειτουργία Α.Ε.Ι. 3.Μέσα σε αποκλειστική προθεσμία ενός χρόνου από την παρέλευση της προβλεπόμενης στην παρ. 1 (β) του παρόντος άρθρου προθεσμίας, όσοι έχουν ενταχθεί σε θέσεις λεκτόρων κατά τις προηγούμενες παραγράφους έχουν τη δυνατότητα να ζητήσουν να κριθούν για εξέλιξη στη βαθμίδα του επίκουρου καθηγητή. Στη συνέχεια έχουν τη δυνατότητα να ζητήσουν μέσα σε αποκλειστική προθεσμία έξη μηνών, από την ημέρα έναρξης στη βαθμίδα του επίκουρου καθηγητή, να κριθούν για εξέλιξη στη βαθμίδα του αναπληρωτή καθηγητή. Οι κρίσεις αυτές γίνονται με τα κριτήρια που ορίζονται στα άρθρ. 2 και 3 του παρόντος π.δ/τος. Σε περίπτωση αρνητικής κρίσης για εξέλιξη στην βαθμίδα του επίκουρου καθηγητή ή στη βαθμίδα του αναπληρωτή καθηγητή εφαρμόζονται αντίστοιχα οι διατάξεις των άρθρ. 31 και 32 του Νομ. 1268/82. 4.(α)Όσοι από τους αναφερόμενους στα εδ. (α) και (β) της παρ. 1 του παρόντος άρθρου επιστημονικούς συνεργάτες κριθούν αρνητικά ως προς την ένταξή τους σε θέση λέκτορα, όπως επίσης και όσοι δεν ζητήσουν να κριθούν μέσα στην προβλεπόμενη προθεσμία των τριών μηνών, έχουν τη δυνατότητα, μέσα σε αποκλειστική προθεσμία τεσσάρων χρόνων, να ζητήσουν τη μετατροπή της θέσης τους σε θέση λέκτορα και την άμεση προκήρυξή της. Η προκήρυξη γίνεται εφάπαξ σύμφωνα με τις διατάξεις του άρθρ. 15 του Νομ. 1268/82 και του άρθρ. 2 (παρ. 2) ή του άρθρ. 3 (παρ. 2) του παρόντος π.δ/τος. β)Οι συμβάσεις των παραπάνω επιστημονικών συνεργατών δεν μπορούν να παραταθούν σε καμιά περίπτωση μέσα από την αναφερόμενη στο προηγούμενο εδάφιο προθεσμία των τεσσάρων χρόνων, λήγουν δε οπωσδήποτε σε περίπτωση κατά την οποία στη θέση που προκηρύχθηκε εκλεγεί άλλος υποψήφιος. Για τα σχετικά με την ανανέωση των συμβάσεων τους ισχύουν τα προβλεπόμενα την περίπτ. (ιι) της παρ. 2(α) του άρθρ. 35 του Νομ. 1268/82. «Άρθρ.5.-Η ρύθμιση των άρθρ. 1 έως και 3 ισχύει για μεταβατικό διάστημα ως τις 31 Αυγ. 2005». Το άρθρ. 5 αντικαταστάθηκε ως άνω από το άρθρο μόνο Π.Δ. 111/30 Μαΐου - 1 Ιουν. 1994 (ΦΕΚ Α΄ 84). Άρθρ.6.-Η ισχύς του παρόντος Π.Δ/τος αρχίζει από τη δημοσίευση στην Εφημερίδα της Κυβερνήσεως. 